Jooni mi nuzzinii e Yeesu …maa noye?
Jooni mi nuzzinii e Yeesu …maa noye?
Barkeeje! A havvi a waylii ngeendam maaza! Teema a xama, “Jooni maa noye? Noye puzzinay-mi yaadu am e Jawmiraawo?” Zate jowi limtaaze to les sappete dow Baybul ko wi’i. To woodi ko xamata nder yaadu maaza, kusu yilla hello www.GotQuestions.org/Fulfulde.
1. Tabbitin a faamii Kisndam.
1 Yohana 5:13 wi’i-en, “Mi winndan-on kuuje ze’e onon nuzzinve e innde Vizzo Jawmiraawo ngam anndon on ngoodi ngeendam nduumiizam.” Jawmiraawo e yizi paamen ko woni Kisndam. Jawmiraawo e yizi mbi’en nder hoolaare tabbas en seetaave. Sezza ni, en ndartu haalaaji semmbizzi dow Kisndam:
(a) En fuu en ngoodi junuubaaji. En fuu en mettinanii Jawmiraawo (Ruumanko’en 3:23).
(b) Ngam junuubaaji meezen, haandi eltee-en elto senndeeki e Jawmiraawo haa foroy (Ruumanko’en 6:23).
(c) Yeesu maayi dow kuroswal ngam yova elte meezen ze junuubaaji meezen (Ruumanko’en 5:8; 2 Korintiyanko’en 5:21). Yeesu maayu ngam meezen, eltee meezen hooti dow Maako. Fintuki Maako hollii mayde Yeesu hexanii’en njobdi junuubaaji meezen.
(d) Jawmiraawo hokkii moye fuu yaafuye e kadin Kisndam dow fuu nuzzinve e Yeesu – e ve koolii mayde maako zum niobdi junuubaaji meezen (Yohana 3:16; Ruumanko’en 5:1; Ruumanko’en 8:1).
Kanka woni lilal Kisndam! To ni a vilii nuzzinki maaza dow Yeesu Almasiihu kanko woni ceetoowo maaza, to a Kisndamama! Junuubaaji maaza fuu njaafaama, kadin Jawmiraawo alkawii zaccataama malla yejjite (Ruumanko’en 8:38-39; Matta 28:20). Anndutu, Kisndam maaza tabbitii to Yeesu Almasiihu (Yohana 10:28-29). To resii e goonga dow Yeesu tan woni ceetoowo maaza, a miijataako wi’uki a wonnday e Jawmiraawo to dow haa foroy!
2. Hevu haykaliiru hollitooru Baybul
Taa hoositir haykaliiru zum maadi tan. Haykaliiru zum yimve ven. Zum huunde kimminiinde nuzzinve e Yeesu Almasiihu tawtootira. Kanjum woni daliila makka ka wazuki haykaliiru. Jooni nden a nuzzinii e Yeesu Almasiihu, e min semmbizine njaha haykaliiru dariindu dow Baybul e to ngonza nden molda e pastaajo on. Anndin-mo nuzzinki maaza kesi dow Yeesu Almasiihu.
Daliila zizava ka haykaliiru woni Baybul hollitee. E non mbaawata naftira umrooje Jawmiraawo dow ngeendam maaza. Faamuki Baybul zum mavvitirgel laataaki nder ngeendam keewuzam zam kiristaaku. 2 Timooti 3:16-17 e wi’a, “Fuu defte zum poofze Jawmiraawo ngam non ze nafay to hollutuki, foozuki noppi, wo’’inki e ekkitinki mboozeengi, heva nezzo mo Jawmiraawo siryoto boozzum ngam wazuki kuuze boozze fuu.”
Daliila haykaliiru tatava woni dewal. Dewal woni yetuki Jawmiraawo dow ko O wazanni ma! Jawmiraawo seetake-en. Jawmiraawo e yizi-en. Jawmiraawo e hokka-en. Jawmiraawo reenata-en kadin tokkina-en. To noye wazata ndenen ngettataa-mo? Jawmiraawo yo ceniizo, mboozeengi o mari, o enziizo, o jurminoowo, nden o fuu barke o woodi. Ruuya Yohana 4:11 anndinii, “A hewtii, Jaagorzo amin, Jawmiraawo amin, njavaa yettoore e manngu e teddungal,ngam aan tagi fuu tageefu, e kadin baawze maaza ze tagiraa nden e ze ngeeza.”
3. Resu wakkati nde weeti fuu nde numata Jawmiraawo
Zum huunde kimmniinde nezzo resa wakkati nde numata Jawmiraawo nde weeti fuu. Wovve e mbi’a wakkatiire nde’e “wakkatiire de’’eende .” Wovve e mbi’a-nde wakkatiiire “dewal,” ngam nde wakkatiire nde ndesan-en ko’e meezen tan ngam Jawmiraawo. Woove e vuri yizki ngaza non subaka fuu, wovve boo e vuri yizki future fuu. Naa innde nden wanni, malla wakkatiire subtuza. Ko vuri ni tawee a darnii wakkatiire ngam aan e Jawmiraawo tan. Zume wazetee wakkatiire subtanzaa Jawmiraawo?
(a) Do’a. Do’a zum wolduki e Jawmiraawo. Wi’u Jawmiraawo ko wannu ma e gacce maaza. Tora Jawmiraawo hokke xoyre e rentaare. Tora Jawmiraawo hokke ko ngizza. Wi’u Jawmiraawo no ngizirzaa-mo e kadin yettoore maaza dow ko o wazata ma. Kanjum woni ko do’a saawi.
(b) Jannguki Baybul. To hawtii e ekkitinneki Baybul nder haykaliiru, Janngirde Alat, e/malla jannguki Baybul – doole maaza aan ma ngazaa ka jannguki Baybul e hoore maaza. Nder Baybul e woodi fuu ko ngizza wallutu-ma ngazaa ngeendam voociizam zam Kiristaaku.E nde saawi deenol Jawmiraawo to tokkirki fii e dabare, no anndirta baawze Jawmiraawo, no ekkitinirta wovve, e no aawirta kulol Jawmiraawo nder muum. Baybul yo Haala Jawmiraawo to meezen. Baybul zum deftere Jawmiraawo hollitoore zate no nezzo tokkirta ngeendam muum ngam welnana Jawmiraawo nden mbelnanen ko’e meezen.
4. Wonndu e wallayve ma semmbizinaa diina maaza
1 Korintiyanko’en 15:33 e wi’a-en, “Taa javu selnezaa: “Woonduki e halluve e woona ngikku mboozngu.’” Nder bigeeje zuuzze Baybul e waggine dow daavol himve “halluve”dow meezen. To a wonndi e wazoove junuubaaje ve mbaaway raavaki ma amma nannda e mavve. Ngikku ve ngonndu’en l “njabtay” –min ma. Ngam majum zum warti huunde kimmniniinde nezzo tawree yizve Jawmiraawo kadin e ve tiizani-Mo.
Hevu gixoroowo malla kamve zizo nder haykaliiru maaza, ballitayzo ma kadin o semmbizine (Ibiraaninko’en 10:24). Wi’u higoraave maaza annditine dow haala wakkatiire de’’aare maaza, kuuze maaza, e tokkuki laawol Jawmiraawo. Xamu-ve ve mbi’e ko mbi’izaa ve mbi’e. Naa zum wi’I sakkina higoraave maaza fuu ve anndana ka Jaagorzo Yeesu kanko seetotoove. Anndin-ve dow Yeesu waylii ngeendam maazangam non a wazataa ko mboowunozaa wazki. Tora Jawmiraawo mavvitane laawol yewtuduki e higiraave maaza dow Yeesu.
5. Ngazanezaa Baptismam.
Yimve zuuzze paamaayi ko woni baptismam. Kalimawol wazaneeki baptismam hollii suuwee nder ndiyam. Baptismam zum zatal wi’uki to yaasi nuzzinii e Almasiihu e niyya tokkuki-Mo. Suuwaaki suuwotoo nder ndiyam hollii tagu javii uwidaama e Almasiihu. Sarde wurtoto ndiyam zam e holla bano sarde Yeesu finti. Wazaneeki baptisma hollii a javii mayde Yeesu, uweeki maako, e fintuki Maako (Ruumanko’en 6:3-4).
Baptismam Kisndamtaako ma. Baptismam lootataa junuubaaji maaza. Baptismam zum laawol needi, holla to yaasi nuzzinol e Yeesu woni ceetoowo. Baptismam zum huunde tilimnde ngam zum laawol needi – anndina to yaasi nuzzinol muum to Almasiihu e kadin daranoo dow Maako. To aa yizi ngazanezaa baptismam, wolwan pastaajo.
Jooni mi nuzzinii e Yeesu …maa noye?
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn lus_Latn fuv_Latn fuv_Latn fuv_Latn